CELEX: 32016R1752
Language: el
Date: 2016-09-30 00:00:00
Title: Εκτελεστικός κανονισμός (ΕΕ) 2016/1752 του Συμβουλίου, της 30ής Σεπτεμβρίου 2016, για την εφαρμογή του άρθρου 21 παράγραφος 2 του κανονισμού (ΕΕ) 2016/44 σχετικά με περιοριστικά μέτρα λόγω της κατάστασης στη Λιβύη

1.10.2016   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 268/77
            
         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) 2016/1752 ΤΟΥ ΣΥΜΒΟΥΛΊΟΥ
   της 30ής Σεπτεμβρίου 2016
   για την εφαρμογή του άρθρου 21 παράγραφος 2 του κανονισμού (ΕΕ) 2016/44 σχετικά με περιοριστικά μέτρα λόγω της κατάστασης στη Λιβύη
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΕ) 2016/44 του Συμβουλίου, της 18ης Ιανουαρίου 2016, σχετικά με περιοριστικά μέτρα λόγω της κατάστασης στη Λιβύη και την κατάργηση του κανονισμού (ΕΕ) αριθ. 204/2011 (1), και ιδίως το άρθρο 21 παράγραφος 2,
   Έχοντας υπόψη την πρόταση της Ύπατης Εκπροσώπου της Ένωσης για θέματα εξωτερικής πολιτικής και πολιτικής ασφαλείας,
   Εκτιμώντας τα ακόλουθα:
   
               (1)
            
            
               Στις 18 Ιανουαρίου 2016 το Συμβούλιο εξέδωσε τον κανονισμό (ΕΕ) 2016/44.
            
         
               (2)
            
            
               Στις 31 Μαρτίου 2016 το Συμβούλιο προσέθεσε τρία πρόσωπα στον κατάλογο των προσώπων που υπόκεινται σε περιοριστικά μέτρα όπως ορίζονται στο παράρτημα III του κανονισμού (ΕΕ) 2016/44. Οι πληροφορίες που αφορούν τρία από τα εν λόγω πρόσωπα και η σχετική αιτιολογία θα πρέπει να τροποποιηθούν.
            
         
               (3)
            
            
               Συνεπώς, ο κανονισμός (ΕΕ) 2016/44 θα πρέπει να τροποποιηθεί αναλόγως,
            
         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Το παράρτημα III του κανονισμού (ΕΕ) 2016/44 τροποποιείται σύμφωνα με το παράρτημα του παρόντος κανονισμού.
   Άρθρο 2
   Ο παρών κανονισμός αρχίζει να ισχύει την επομένη της δημοσίευσής του στην Επίσημη Εφημερίδα της Ευρωπαϊκής Ένωσης.
   
      Ο παρών κανονισμός είναι δεσμευτικός ως προς όλα τα μέρη του και εφαρμόζεται άμεσα σε όλα τα κράτη μέλη.
      Βρυξέλλες, 30 Σεπτεμβρίου 2016.
      
         
            Για το Συμβούλιο
         
         
            Ο Πρόεδρος
         
         M. LAJČÁK
      
   
   
      (1)  ΕΕ L 12 της 19.1.2016, σ. 1.
   
      ΠΑΡΑΡΤΗΜΑ
      Οι καταχωρήσεις για τα κατωτέρω πρόσωπα, σύμφωνα με το παράρτημα III του κανονισμού (ΕΕ) 2016/44, αντικαθίστανται από τις ακόλουθες καταχωρήσεις:
      
         
            «ΠΑΡΑΡΤΗΜΑ III
            
               ΚΑΤΑΛΟΓΟΣ ΤΩΝ ΦΥΣΙΚΩΝ ΚΑΙ ΝΟΜΙΚΩΝ ΠΡΟΣΩΠΩΝ, ΟΝΤΟΤΗΤΩΝ ΚΑΙ ΟΡΓΑΝΙΣΜΩΝ ΠΟΥ ΟΡΙΖΟΝΤΑΙ ΣΤΟ ΑΡΘΡΟ 6 ΠΑΡΑΓΡΑΦΟΣ 2
            
            A.   Προσωπα
            
                         
                     
                     
                        Όνομα
                     
                     
                        Αναγνωριστικά στοιχεία
                     
                     
                        Αιτιολογία
                     
                     
                        Ημερομηνία καταχώρισης
                     
                  
                        21.
                     
                     
                        SALEH ISSA GWAIDER, Agila
                     
                     
                        Ημερομηνία γέννησης: 1 Ιουνίου 1942
                        Τόπος γέννησης: Elgubba, Λιβύη.
                        Αριθ. διαβατηρίου: D001001 (Λιβύη), το οποίο εκδόθηκε στις 22 Ιανουαρίου 2015.
                     
                     
                        Ο Agila Saleh διατελεί πρόεδρος της Βουλής των Αντιπροσώπων της Λιβύης από τις 5 Αυγούστου 2014.
                        Στις 17 Δεκεμβρίου 2015 ο Saleh δήλωσε την αντίθεσή του στην πολιτική συμφωνία για τη Λιβύη που υπεγράφη στις 17 Δεκεμβρίου 2015.
                        Ως πρόεδρος της Βουλής των Αντιπροσώπων, ο Saleh παρεμπόδισε και υπονόμευσε την πολιτική μετάβαση στη Λιβύη, μεταξύ άλλων αρνούμενος επανειλημμένως να διοργανώσει ψηφοφορία για την εκλογή κυβέρνησης εθνικής ενότητας (“ΚΕΕ”).
                        Στις 23 Αυγούστου 2016 ο Saleh απέστειλε επιστολή στον γενικό γραμματέα του ΟΗΕ, όπου επέκρινε τη στήριξη των Ηνωμένων Εθνών προς την κυβέρνηση εθνικής ενότητας την οποία περιέγραψε ως επιβολή “ομάδας προσώπων στον λαό της Λιβύης […] κατά παράβαση του Συντάγματος και του Καταστατικού Χάρτη του ΟΗΕ”. Επέκρινε δε την έκδοση της απόφασης 2259(2015) του Συμβουλίου Ασφαλείας των Ηνωμένων Εθνών που επικροτεί τη συμφωνία του Skhirat, και απείλησε με παραπομπή των Ηνωμένων Εθνών —τα οποία θεωρεί υπεύθυνα για “άνευ όρων και αδικαιολόγητη” υποστήριξη σε ένα ελλιπές Προεδρικό Συμβούλιο— καθώς και του γενικού γραμματέα του ΟΗΕ, ενώπιον του Διεθνούς Ποινικού Δικαστηρίου για παραβίαση του Χάρτη του ΟΗΕ, του Συντάγματος και της κυριαρχίας της Λιβύης. Οι εν λόγω δηλώσεις υπονομεύουν την υποστήριξη της μεσολαβητικής προσπάθειας των Ηνωμένων Εθνών και της αποστολής Στήριξης των Ηνωμένων Εθνών στη Λιβύη (UNSMIL), όπως εκφράστηκε από όλες τις σχετικές αποφάσεις του Συμβουλίου Ασφαλείας των Ηνωμένων Εθνών, και ιδίως την απόφαση 2259(2015).
                        Στις 6 Σεπτεμβρίου 2016 ο Saleh πραγματοποίησε επίσημη επίσκεψη στο Νίγηρα με τον Abdullah al-Thani, “πρωθυπουργό” της μη αναγνωρισμένης κυβέρνησης του Τομπρούκ, μολονότι η απόφαση 2259(2015) ζητεί να διακοπεί η στήριξη και οι επίσημες επαφές με παράλληλους θεσμούς που ισχυρίζονται ότι αποτελούν τη νόμιμη αρχή, αλλά δεν συμμετέχουν στη συμφωνία.
                     
                     
                        1.4.2016
                     
                  
                        22.
                     
                     
                        GHWELL, Khalifa
                        γνωστός και ως AL GHWEIL, Khalifa
                        AL-GHAWAIL, Khalifa
                     
                     
                        Ημερομηνία γέννησης: 1 Ιανουαρίου 1956
                        Τόπος γέννησης: Misurata, Λιβύη
                        Υπηκοότης: Λιβυκή
                        Αριθ. διαβατηρίου: A005465 (Λιβύη), εκδόθηκε στις 12 Απριλίου 2015, λήγει στις 11 Απριλίου 2017
                     
                     
                        Ο Khalifa Ghwell ήταν ο λεγόμενος “πρωθυπουργός και υπουργός Άμυνας” του μη αναγνωρισμένου διεθνώς Γενικού Εθνικού Κογκρέσου (“ΓΕΚ”) (γνωστού και ως “κυβέρνησης εθνικής σωτηρίας”) και, ως εκ τούτου, υπεύθυνος για τις δραστηριότητές του.
                        Στις 7 Ιουλίου 2015 ο Khalifa Ghwell εξέφρασε την υποστήριξή του προς το “Μέτωπο Σταθερότητας” (Alsomood), μια νέα στρατιωτική δύναμη 7 ταξιαρχιών που προσπαθεί να εμποδίσει τον σχηματισμό κυβέρνησης εθνικής ενότητας στην Τρίπολη, συμμετέχοντας στην τελετή υπογραφής για τη σύσταση της δύναμης με τον “πρόεδρο” του ΓΕΚ Nuri Abu Sahmain.
                        Ως “πρωθυπουργός” του ΓΕΚ, ο Ghwell συνέβαλε καταλυτικά στην παρεμπόδιση της σύστασης ΚΕΕ η οποία συγκροτήθηκε δυνάμει της πολιτικής συμφωνίας για τη Λιβύη.
                        Στις 15 Ιανουαρίου 2016, υπό την ιδιότητά του ως “πρωθυπουργού και υπουργού Άμυνας” του ΓΕΚ, ο Ghwell διέταξε να κρατούνται τα μέλη της νέας ομάδας ασφαλείας, η οποία διορίστηκε από τον πρωθυπουργό της κυβέρνησης εθνικής ενότητας, που εισέρχονται στην Τρίπολη.
                        Στις 31 Αυγούστου 2016 διέταξε τον “πρωθυπουργό” και τον “υπουργό Άμυνας” της “κυβέρνησης εθνικής σωτηρίας” να επιστρέψουν στην εργασία τους μετά από την απόρριψη της κυβέρνησης εθνικής ενότητας.
                     
                     
                        1.4.2016
                     
                  
                        23.
                     
                     
                        ABU SAHMAIN, Nuri
                        γνωστός και ως BOSAMIN, Nori
                        BO SAMIN, Nuri
                     
                     
                        Ημερομηνία γέννησης: 16.5.1956
                        Zouara/Zuwara Λιβύη
                     
                     
                        Ο Nuri Abu Sahmain ήταν προηγουμένως ο λεγόμενος “πρόεδρος” του μη αναγνωρισμένου διεθνώς Γενικού Εθνικού Κογκρέσου (“ΓΕΚ”) (γνωστού και ως “κυβέρνησης εθνικής σωτηρίας”) και, ως εκ τούτου, είναι υπεύθυνος για τις δραστηριότητές του.
                        Ως “πρόεδρος” του ΓΕΚ, ο Nuri Abu Sahmain παρεμπόδισε και αντιτάχθηκε τα μέγιστα στην πολιτική συμφωνία για τη Λιβύη και στη σύσταση κυβέρνησης εθνικής ενότητας (“ΚΕΕ”).
                        Στις 15 Δεκεμβρίου 2015 ο Sahmain ζήτησε την αναβολή της πολιτικής συμφωνίας για τη Λιβύη που είχε προγραμματιστεί να συμφωνηθεί σε σύνοδο στις 17 Δεκεμβρίου.
                        Στις 16 Δεκεμβρίου 2015 ο Sahmain εξέδωσε δήλωση σύμφωνα με την οποία το ΓΕΚ δεν επέτρεπε στα μέλη του να συμμετάσχουν στη σύνοδο ή να υπογράψουν την πολιτική συμφωνία για τη Λιβύη.
                        Την 1η Ιανουαρίου 2016 ο Sahmain απέρριψε την πολιτική συμφωνία για τη Λιβύη κατά τις συνομιλίες με τον ειδικό εκπρόσωπο των Ηνωμένων Εθνών.
                     
                     
                        1.4.2016».